Ukraynada vəziyyət qonşu ölkələrdə narahatlıqla qarşılanır
Ekspertlər ABŞ-ın NATO üzrə müttəfiqləri müdafiə etmək üçün Ukrayna sərhədində hərbi təlimlərə başlamalı olduğunu deyir
Rusiya tərəfdarı hərbi qüvvələrin Krım regionuna toplaşdığı bir vaxt Ukrayna paytaxtı Kiyevdə rəsmiləri regionda 18 min əsgəri qüvvənin mövcud olduğunu bildirib. Müşahidəçilər getdikcə gərginləşən qarşıdurmanı 2008-ci ildə Gürcüstan hadisələrini xatırlatdığını bildirir. Ukrayna hərbi qüvvələri yarı-hərbi dəstələrin təlimdən qayıtdığı haqda açıqladığı video görüntülər ölkədə qarşdurmanın daha da dərinləşdiyini göstərir. ABŞ-ın Türkiyədəki keçmiş səfiri Ceyms Ceffri: Səfir Ceffri deyir ki, Birləşmiş Ştatların hərbi təlimlər keçirmək üçün Polşa-Ukrayna sərhədinə əsgəri qüvvə göndərməsinin vaxtı gəlib çatıb. Məsələn, NATO üzrə Polşa kimi müttəfiqin müdafiəsi nəzərdə tutulur. Polşanın Birləşmiş Ştatlardakı səfiri Riçard Şnepf Rusiya tərəfdarı qüvvələrin Krımda təcavüzünün bütün region üçün təhlükə törətdiyini deyir. Bu ölkələr sırasında Gürcüstan göstərilir. 2008-ci ildə Gürcüstan və Rusiya arasında Abxaziya və Cənubi Osetiya regionları ilə bağlı hərbi qarşıdurma baş vermişdir. Gürcüstan hər iki regionu öz ərazisi hesab edir, Rusiya onları müstəqil dövlət kimi tanıyır. Rusiya öz hərbi qüvvələrini hələ də orada saxlayır. Gürcüstanın ABŞ-dakı səfiri Arçil Gegeşidze o vaxtkı hadisələrin indi tərəflər üçün dərs olduğunu deyir. Onun sözlərinə görə, Amerikanın 2008-ci ildə fəaliyyət göstərməməsi Ukraynada münaqişə üçün presedent yaradıb. Səfir Arçil Gegeşidze müdaxiləyə baxmayaraq, Ukrayna hökumətinin ehtiyatla hərəkət etməli olduğunu deyir. Böhranın davam etdiyi bir şəraitdə vətəndaşların etiraz aksiyalarını davam etdirməsi həm Ukrayanın özündə, həm də qonşu ölkələrdə narahatlığa əsas verir.